Document ID: 31998R1728

ΚΑΝΟΝΙΣΜΟΣ (ΕΚ) αριθ. 1728/98 ΤΗΣ ΕΠΙΤΡΟΠΗΣ της 4ης Αυγούστου 1998 για τον καθορισμό του ποσού της οριστικής ενίσχυσης για τα λεμόνια για την περίοδο 1997/98
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2202/96 του Συμβουλίου, της 28ης Οκτωβρίου 1996, περί καθεστώτος ενίσχυσης των παραγωγών ορισμένων εσπεριδοειδών (1), και ιδίως το άρθρο 6,
Εκτιμώντας:
ότι το άρθρο 5 παράγραφος 1 του κανονισμού (ΕΚ) αριθ. 2202/96 καθορίζει κατώφλι μεταποίησης για τα λεμόνια ίσο με 444 000 τόνους 7 ότι στην παράγραφο 2, προβλέπεται ότι για κάθε περίοδο εμπορίας, η υπέρβαση του κατωφλίου εκτιμάται με βάση το μέσο όρο των ποσοτήτων που μεταποιήθηκαν με τη χορήγηση ενίσχυσης κατά τη διάρκεια των τριών τελευταίων περιόδων συμπεριλαμβανομένης της τρεχούσης 7 ότι στην παράγραφο 3 προβλέπεται ότι όταν διαπιστώνεται υπέρβαση, η ενίσχυση που καθορίζεται για την τρέχουσα περίοδο εμπορίας στο παράρτημα του εν λόγω κανονισμού, μειώνεται κατά 1 % ανά μερίδιο υπέρβασης 4 440 τόνων 7
ότι τα κράτη μέλη, στο πλαίσιο του άρθρου 22 παράγραφος 1 στοιχείο β) του κανονισμού (ΕΚ) αριθ. 1169/97 της Επιτροπής, της 26ης Ιουνίου 1997, περί των λεπτομερειών εφαρμογής του κανονισμού (ΕΚ) αριθ. 2202/96 του Συμβουλίου περί καθεστώτος ενίσχυσης των παραγωγών ορισμένων εσπεριδοειδών (2), όπως τροποποιήθηκε από τον κανονισμό (ΕΚ) αριθ. 1145/98 (3), ανακοίνωσαν τις ποσότητες των λεμονιών που παραδόθηκαν στη μεταποίηση στο πλαίσιο της περιόδου 1997/98 στο πλαίσιο του κανονισμού (ΕΚ) αριθ. 2202/96 7 ότι με βάση τα εν λόγω δεδομένα και τις ποσότητες που μεταποιήθηκαν με τη χορήγηση ενίσχυσης, κατά τις περιόδους 1995/96 και 1996/97, διαπιστώθηκε υπέρβαση του επιπέδου του κατωφλίου μεταποίησης κατά 160 991 τόνους 7 ότι επομένως, πρέπει να μειωθούν τα ποσά της ενίσχυσης για τα λεμόνια που καθορίζονται στο παράρτημα του κανονισμού (ΕΚ) αριθ. 2202/96 για την περίοδο 1997/98 κατά 36 % 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο 1997/98, τα ποσά της ενίσχυσης που καθορίζονται σε κάθε πίνακα του παραρτήματος του κανονισμού (ΕΚ) αριθ. 2202/96 για τα λεμόνια μειώνονται κατά 36 %.
Κατά την πληρωμή της εν λόγω ενίσχυσης λαμβάνεται υπόψη η προκαταβολή της ενίσχυσης που έχει καταβληθεί σύμφωνα με το άρθρο 15 του κανονισμού (ΕΚ) αριθ. 1169/97.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Αυγούστου 1998.

Labels: 17
19
6